CONVOCATORIA DE PROCESO PERTENCENTE AO PLAN DE ESTABILIZACIÓN DE EMPREGO TEMPORAL DA DEPUTACIÓN DE PONTEVEDRA PARA CUBRIR AS NECESIDADES DE CARÁCTER ESTRUTURAL E PERMANENTE NOS DISTINTOS CENTROS E SERVIZOS DA DEPUTACIÓN PROVINCIAL, OEP 2018 (CE2021J)
ADMINISTRACIÓN LOCAL — Provincial — Deputación Provincial (Presupostos e cadros de persoal, 15/10/2021)

ASUNTO: CO NVOCATORIA DE PROCESO PERTENCENTE AO PLAN DE ESTABILIZACIÓN DE EMPREGO TEMPORAL DA DEPUTACIÓN DE PONTEVEDRA PARA CUBRIR AS NECESIDADES DE CARÁCTER ESTRUTURAL E PERMANENTE NOS DISTINTOS CENTROS E SERVIZOS DA DEPUTACIÓN PROVINCIAL, INCLUÍDO NA OFERTA DE EMPREGO PÚBLICO DO ANO 2018 (CE2021J) TRÁMITE: APROBACIÓN DA CONVOCATORIA E DAS BASES O deputado, no exercicio das competencias delegadas da Presidencia en materia de Persoal, dita a seguinte De conformidade co establecido no artigo 34. g) da Lei 7/1985, de 2 de abril, reguladora das bases de réxime local, modificada pola Lei 11/1999, de 21 de abril, así como no R. d. l.5/2015, de 30 de outubro, pola que se aproba o Texto refundido da Lei do estatuto básico do empregado público (TRLEBEP), RESOLVO aprobar a convocatoria de proceso selectivo para cubrir unha praza vacante no cadro de persoal funcionario da Deputación de Pontevedra, incluída na oferta de emprego público do ano 2018, que se rexerá polas seguintes bases xerais e específicas: Esta convocatoria ten por obxecto cubrir unha praza de persoal funcionario da Deputación de Pontevedra, incluída na oferta de emprego público do ano 2018 e vinculada ao Plan de estabilización de emprego temporal da Deputación de Pontevedra, aprobado polo acordo adoptado no Pleno da Corporación do 26 de outubro de 2018, para cubrir as necesidades de carácter estrutural permanente nos distintos centros e servizos, con fundamento nas previsións contidas no Acordo do Goberno e sindicatos de marzo de 2018 e na Lei de orzamentos xerais do Estado para o ano 2 018. O número de prazas e dos postos vacantes, a súa denominación e características relaciónanse a continuación: Concurso-oposición libre.1) Con carácter xeral, para seren admitidas na realización das probas selectivas as persoas aspirantes deberán reunir os seguintes requisitos, ademais dos que se establezan nas respectivas bases específicas de ingreso: a) Ter a nacionalidade española, sen prexuízo do disposto no artigo 57 do TRLEBEP, respecto do acceso ao emprego público dos nacionais doutros estados b) Ter cumpridos os dezaseis anos de idade e non superar, no seu caso, a idade máxima de xubilación forzosa c) Posuír ou estar en condicións de obter o título académico esixido nas bases específicas para ingresar na praza o día en que remate o prazo de presentación de instancias d) Posuír a capacidade funcional para desempeñar as tarefas habituais da praza á que aspiran e) Non estar separadas por un expediente disciplinario do servizo de calquera administración pública ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala do persoal funcionario do que estivesen separadas ou inhabilitadas. No caso de seren nacionais doutro estado, non atoparse inhabilitadas ou en situación equivalente nin estar sometidas a sanción disciplinaria ou equivalente que impida, no seu estado e nos mesmos termos, o acceso ao emprego público f) Ingresar a cantidade fixada como dereitos de exame no recibo que se emite xunto coa solicitude de participación g) Cumprir os demais requisitos esixidos nas respectivas bases específicas para o ingreso 2) As persoas aspirantes deberán posuír todos os requisitos esixidos no apartado anterior o día en que remate o prazo para presentar as solicitudes e conservalos, polo menos, ata a data do seu nomeamento. As solicitudes presentaranse preferentemente por medios electrónicos a través do formulario normalizado “217424 Procedementos de selección para o acceso ao emprego público”, dispoñible na Sede electrónica da Deputación de Pontevedra https://sede.depo. gal/web/. Para a presentación das solicitudes a través do rexistro electrónico na Sede electrónica da Deputación de Pontevedra admítense os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal), e os certificados electrónicos (incluído o DNIe). 2) Opcionalmente, poderán presentarse as solicitudes de xeito presencial en calquera dos lugares e rexistros establecidos na normativa reguladora do procedemento administrativo común, utilizando o formulario normalizado para a modalidade presencial “217424 Procedementos de selección para o acceso ao emprego público”, dispoñible na parte pública da Sede electrónica (https://sede.depo. gal). 3) Para seren admitidas nas probas selectivas correspondentes as persoas aspirantes deberán manifestar nas súas solicitudes de participación que reúnen todas e cada unha das condicións esixidas na data en que remate o prazo de presentación.4) As persoas con algunha discapacidade deberán indicalo na súa solicitude e, no seu caso, solicitarán as posibles adaptacións de tempo e de medios para realizar os exercicios nos que a adaptación fose necesaria.5) As persoas aspirantes quedan vinculadas aos datos que consten na súa solicitude aínda que os erros de feito que poidan advertirse poderán emendarse ou repararse en calquera momento, de oficio ou a instancia de parte. O prazo para presentar as solicitudes será de 20 días naturais, contados a partir do día seguinte ao da publicación da convocatoria no Boletín Oficial do Estado (BOE), mediante extracto, e previa publicación do texto íntegro das bases e a convocatoria no Boletín Oficial da Provincia de Pontevedra (BOPPO) e o extracto no Diario Oficial de Galicia (DOG). Para a tramitación deste procedemento consultaranse automaticamente os datos incluídos nos seguintes documentos elaborados polas administracións públicas: a.—DNI ou NIE da persoa solicitante b.—Títulos universitarios da persoa solicitante c.—Títulos non universitarios da persoa solicitante d.—Vida laboral da persoa solicitante (só no caso de que sexa necesario para a fase de concurso) e.—Acreditación da condición de discapacidade, no caso de estar recoñecida pola Administración competente (só no caso de que solicite adaptación de tempos e medios e para as prazas reservadas) No caso de que as persoas interesadas se opoñan a esas consultas deberán indicalo no cadro habilitado no formulario de inicio e achegar os documentos correspondentes. Excepcionalmente, no caso de que algunha circunstancia imposibilite a obtención dos citados datos poderáselles requirir ás persoas interesadas a presentación dos documentos correspondentes, o que se lle comunicará ao correo electrónico, e no seu defecto, no número de teléfono que figure na instancia antes da publicación da lista provisional de persoas admitidas e excluídas. E, de non obter contestación, nin poder acceder ao documento, tras un segundo intento, figurará como excluída na lista provisional de persoas aspirantes admitidas e excluídas. De constar o citado documento en poder da Deputación deberá indicar o expediente no que figura para poder localizalo. As persoas solicitantes deberán achegar xunto coa solicitude a seguinte documentación: A documentación complementaria deberá presentarse preferentemente por medios electrónicos. As persoas interesadas responsabilizaranse da veracidade dos documentos que presenten. Excepcionalmente, a Administración poderá requirir a mostra do documento orixinal para o cotexo da copia electrónica presentada. Será requisito necesario para participar nas probas selectivas aboar, dentro do prazo de presentación de solicitudes, os dereitos de exame e os gastos de tramitación que, no seu caso, determine a entidade bancaria. A falta de pagamento neste prazo non será emendable. O recibo, que se descargará xunto coa solicitude de participación, poderase pagar en calquera sucursal, por banca electrónica ou nos caixeiros habilitados de ABANCA. A través da súa páxina web (http://www.abanca.com/gl/pago-de-recibos) poderase realizar o pagamento con tarxeta sen necesidade de ser clienta ou cliente da entidade introducindo os datos de identificación que figuran na cabeceira deste documento. En función da praza ou posto ao que opte as cantidades que se aboarán en concepto de dereitos de exame son as seguintes: En ningún caso a mera presentación e o pagamento dos dereitos de exame suporá substituír o trámite de presentación en tempo e forma da solicitude, segundo o disposto na base quinta. Os dereitos de exame reintegraránselles de oficio ás persoas interesadas que sexan excluídas definitivamente da lista de persoas admitidas. Todos os trámites administrativos que as persoas interesadas deban realizar durante a tramitación deste procedemento, agás o establecido en relación coa documentación acreditativa dos méritos da fase de concurso, levaranse a cabo preferentemente por medios electrónicos (rexistro electrónico) a través do modelo “instancia xenérica”, dispoñible en https://sede.depo. gal ou, opcionalmente, a través do mesmo modelo pero de forma presencial en calquera dos lugares e rexistros establecidos na normativa reguladora do procedemento administrativo común. Se a solicitude non reúne os datos esixidos na convocatoria ou calquera dos previstos no artigo 66 da Lei 39/2015, de 1 de outubro, do procedemento administrativo común das administracións públicas (LPACAP) requiriráselles ás persoas interesadas, de conformidade co establecido no seu artigo 68, que nun prazo de 10 días hábiles emenden as faltas ou presenten os documentos preceptivos, indicándolles que, de non o facer, se terá por desistida a súa solicitude, que se arquivará sen máis trámites.1) Unha vez rematado o prazo de 20 días naturais fixado para presentar as solicitudes o deputado delegado ditará unha resolución, no prazo máximo de 1 mes, na que declarará aprobada a lista de persoas admitidas e excluídas e especificará, no seu caso, os motivos da exclusión, que se publicará no BOPPO, na Sede electrónica e no taboleiro de anuncios da Deputación, de conformidade co establecido no artigo 45 da LPACAP.2) As persoas excluídas disporán dun prazo de 10 días hábiles, contados a partir do día seguinte ao da publicación da resolución, para poder emendar, no seu caso, o defecto que motivase a exclusión. No suposto de producirse reclamacións deberá ditarse unha nova resolución estimándoas ou desestimándoas coa publicación da lista definitiva no BOPPO, na Sede electrónica e no taboleiro de anuncios.3) Contra a resolución do deputado delegado, na que se aproba a lista definitiva, poderase interpoñer un recurso potestativo de reposición ante o mesmo órgano que a ditou, no prazo dun mes a partir do día seguinte ao desta notificación (artigos 112 e 123 da LPACAP), ou ben un recurso contencioso-administrativo ante o Xulgado do Contencioso-Administrativo de Pontevedra no prazo de dous meses, segundo o artigo 46 da Lei 29/1998, de 13 de xullo, reguladora da xurisdición contencioso-administrativa.4) O feito de figurar como incluídas na relación de persoas admitidas non significa que se lles recoñeza ás persoas interesadas posuíren os requisitos esixidos no procedemento selectivo convocado, que deberán ser xustificados documentalmente no suposto de que as persoas admitidas superen as probas selectivas.1. Cando no último día do prazo se produza unha incidencia técnica que imposibilite o funcionamento da Sede electrónica da Deputación de Pontevedra o prazo afectado ampliarase automaticamente, ata o seguinte día hábil, en beneficio de todas as persoas interesadas no procedemento aínda que esta ampliación só producirá efectos para a presentación de solicitudes, escritos e comunicacións por medios electrónicos.2. Para que se produza a ampliación automática do prazo segundo o previsto neste artigo será necesario que a incidencia teña unha duración continuada superior a 1 hora nas últimas 24 ou de menos de 1 hora nas últimas 12 horas do prazo.3. As ampliacións automáticas dos prazos serán obxecto de publicidade mediante un anuncio publicado na Sede electrónica da Deputación de Pontevedra, no que se indicará con claridade o procedemento ou procedementos afectados pola ampliación automática, así como o día hábil seguinte no que finaliza o prazo ampliado.4. Deberá quedar no expediente constancia desta incidencia técnica mediante un certificado expedido polo servizo da Deputación de Pontevedra con competencias en novas tecnoloxías no que conste tal incidencia, o tempo que permaneceu inactiva a Sede electrónica e, na medida do posible, as causas.5. A ampliación automática prevista neste artigo enténdese sen prexuízo da posibilidade de ampliar o prazo non vencido previsto no artigo 32.1 da Lei 39/2015, do 1 de outubro, do procedemento administrativo común das administracións públicas.1) Os membros dos tribunais cualificadores serán designados polo deputado delegado, segundo o disposto no artigo 4, parágrafos e) e f) do Real decreto 896/1991, de 7 de xuño, así como no artigo 60 do texto refundido da Lei do estatuto básico do empregado público (TRLEBEP), tendo en conta a paridade entre mulleres e homes.2) O tribunal cualificador estará integrado por cinco membros titulares e cinco suplentes. A pertenza aos órganos de selección será sempre a título individual, sen que poida exercerse en representación nin por conta de ninguén.3) A composición do tribunal axustarase aos principios de imparcialidade e profesionalidade dos seus membros, que deben pertencer a un corpo, escala ou categoría profesional para o que se requira unha titulación de nivel igual ou superior ao esixido para acceder á praza convocada.4) Non poderán formar parte do tribunal as persoas de elección ou designación política, o funcionariado interino nin o persoal eventual.5) O tribunal poderá dispoñer a incorporación aos seus traballos de asesoras e asesores especialistas, con voz e sen voto, cando a natureza ou as circunstancias dalgunha das probas así o aconsellen; as mencionadas asesoras e asesores limitaranse a prestar colaboración nas súas especialidades técnicas.6) Antes de que teña lugar cada unha das probas, e xuntamente coa lista definitiva das persoas admitidas, publicarase no BOPPO, na Sede electrónica e no taboleiro de anuncios da Deputación a resolución pola que se nomean os membros titulares e suplentes do tribunal cualificador.7) Os membros dos tribunais deberán absterse de intervir, comunicándollo ao deputado delegado cando concorra neles algunha das circunstancias previstas no artigo 23 da Lei 40/2015, de 1 de outubro, de réxime xurídico do sector público (LRXSP), ou cando realizasen tarefas de preparación de aspirantes durante os cinco anos anteriores á publicación desta convocatoria. Así mesmo, as persoas aspirantes poderán recusar os membros do tribunal cando concorra neles algunha das circunstancias previstas para a abstención e de conformidade co establecido no artigo 24 da LRXSP.8) O tribunal cualificador deberá constituírse na data que designe o deputado delegado; entenderase validamente constituído cando asista a maioría absoluta dos seus membros, titulares ou suplentes. Na sesión constitutiva adoptaranse as decisións pertinentes para o correcto desenvolvemento das probas selectivas.9) A partir da sesión de constitución o tribunal, para actuar validamente, requirirá a presenza da maioría absoluta dos seus membros, titulares ou suplentes, e axustará as súas actuacións en todo momento ao disposto na LRXSP e ás bases xerais e específicas reguladoras desta convocatoria.10) O tribunal cualificador adoptará as medidas precisas naqueles casos nos que resulte necesario para que as persoas con discapacidade gocen de similares condicións para realizaren os exercicios que as do resto de aspirantes, e disporá, no seu caso, as posibles adaptacións de tempo e de medios.11) No caso de ausencia da presidenta ou presidente titular o suplente actuará no seu lugar a ou o vogal designado en primeira orde.12) Os membros do tribunal e o persoal asesor que asistan ás sesións percibirán as axudas de custo segundo a contía legalmente establecida. Os procedementos de selección, en fase de oposición, consistirán en probas de coñecementos xerais ou específicos teóricos e prácticos, incluídas as de tipo test, segundo a natureza e as funcións dos po stos de traballo que van desempeñar as persoas seleccionadas. Na fase de concurso comprobaranse e cualificaranse os méritos alegados conforme ao baremo descrito na base décimo novena das bases xerais.1) A data e mais a hora na que deberá constituírse cada tribunal, así como o día e a hora para o comezo do primeiro exercicio das probas selectivas convocadas, serán determinados polo deputado delegado mediante unha resolución, xuntamente coa aprobación da lista definitiva de persoas admitidas e a composición do tribunal, que se publicará mediante un anuncio no BOPPO, na Sede electrónica e no taboleiro de anuncios da Deputación, polo menos con 10 días naturais de antelación.2) As persoas aspirantes convocaranse para cada exercicio nun único chamamento, quedarán decaídas no seu dereito as que non comparezan a realizalo, salvo os casos debidamente xustificados, que resolverá o tribunal.3) As persoas aspirantes deberán presentarse para realizaren cada exercicio provistas do DNI ou doutro documento fidedigno acreditativo da súa identidade a xuízo do tribunal, e tamén dos medios materiais necesarios para realizalo.1) En calquera momento o tribunal poderá requirirlles ás opositoras e opositores que acrediten a súa identidade.2) A orde de actuación das opositoras e opositores para realizaren aqueles exercicios que non poidan facerse de forma simultánea determinaraa o tribunal mediante un sorteo en presenza das persoas aspirantes e inmediatamente antes de iniciarse o exercicio.3) Na realización e corrección dos exercicios escritos garantirase o anonimato, para o cal o tribunal poderá utilizar os medios que considere oportunos.4) Se en calquera momento do proceso selectivo chegase a coñecemento do tribunal que algunha das persoas aspirantes non posúe a totalidade dos requisitos esixidos na respectiva convocatoria deberá propoñerlle ao deputado delegado, previa audiencia coa persoa interesada, a súa exclusión indicando as inexactitudes ou falsidades observadas para os efectos procedentes.5) Unha vez concluído cada un dos exercicios da oposición correspondente o tribunal fará pública, na Sede electrónica e no taboleiro de anuncios, a relación de aspirantes que o superasen, indicando a puntuación obtida. As persoas opositoras non incluídas na lista terán a consideración de “non aptas”. 6) A relación de persoas aprobadas en cada exercicio deberá publicarse na Sede electrónica e no taboleiro de anuncios, polo menos con 12 horas de antelación á nova reunión do tribunal, cando se trate do mesmo exercicio, e con 24 horas de antelación cando se trate dun novo exercicio.7) Os exercicios terán lugar a porta pechada sen outra asistencia que a dos membros do tribunal, as persoas designadas por este como colaboradoras e as persoas opositoras, excepto na lectura por parte das persoas opositoras dos exercicios escritos, que será pública.8) Desde o momento en que remate un exercicio ou proba e ata que empece o seguinte deberá transcorrer un prazo mínimo de 48 horas e un máximo de 40 días hábiles.9) As puntuacións obtidas no exercicio tipo test serán publicadas no taboleiro de anuncios da Deputación e na súa Sede electrónica, as persoas aspirantes terán un prazo de 2 días hábiles, contados a partir do día seguinte ao da publicación das respostas correctas, para presentar as reclamacións que consideren oportunas. Unha vez resoltas, no seu caso, as alegacións presentadas, ou transcorrido o citado prazo, convocaranse as e os aspirantes que o superaron para a realización do segundo exercicio.10) Contra os acordos do tribunal poderá interpoñerse un recurso administrativo de alzada ante o deputado delegado que o nomeou, segundo o previsto no artigo 121 da LPACAP. Cada un dos exercicios obrigatorios e eliminatorios da oposición será cualificado entre cero (0) e dez (10) puntos, e para aprobar cada un dos exercicios deberase obter unha puntuación mínima de cinco (5) puntos. No exercicio tipo test penalizaranse as preguntas mal contestadas, de forma que por cada 3 preguntas incorrectas se descontará unha correcta ou a súa parte proporcional. Ademais, neste exercicio o tribunal marcará a puntuación esixida (nota de corte) para superar a proba en función da súa complexidade técnica e das peculiaridades propias da praza convocada, que se corresponderá cun número determinado de respostas acertadas unha vez descontada a penalización por respostas incorrectas. A indicada nota de corte pode ser inferior, igual ou superior ao 50 % do número de preguntas que compoñen o exercicio. Neste tipo de exercicios quedarán automaticamente anulados os exames asinados, os que conteñan datos que identifiquen a persoa asinante ou que teñan marcas que puidesen romper o anonimato, así como os que resulten ilexibles.2) Na avaliación do exercicio correspondente ao tema que se vai desenvolver terase en conta con carácter xeral o nivel de coñecementos, a estrutura e claridade expositiva, a capacidade de raciocinio e demais criterios que o tribunal cualificador estime oportuno considerar segundo as características da praza convocada.3) O exercicio obrigatorio e non eliminatorio sobre o coñecemento do idioma galego cualificarase de cero (0) a dous (2) puntos. Quedan exentas desta proba as persoas aspirantes ás prazas do grupo A2 que acrediten o Celga 4, outorgándoselles a cualificación máxima (2 puntos). 4) A cualificación de cada aspirante nos diferentes exercicios do proceso de selección será o resultado da media aritmética das puntuacións outorgadas por todos os membros do tribunal.5) Cando entre dúas puntuacións outorgadas por parte dos membros do tribunal exista unha diferenza de tres ou máis enteiros serán automaticamente excluídas ambas, a maior e a menor, e a media aritmética calcularase coas puntuacións concedidas polos demais membros do tribunal.1) Finalizada a fase de oposición, as persoas que a superen e reúnan os requisitos da convocatoria recibirán un código de inscrición, a través dunha mensaxe SMS, que permitirá a presentación da documentación relativa á fase de méritos.2) A presentación da documentación acreditativa dos méritos realízase a través do formulario normalizado “217424/1 Solicitude de admisión a procesos selectivos–Anexo I méritos na fase do concurso”, dispoñible na Sede electrónica da Deputación de Pontevedra (https://sede.depo. gal). 3) Cada mérito alegado deberá ter incorporado o seu documento acreditativo e dixitalizado. Os documentos achegados deberán ter o formato PDF e o tamaño máximo permitido por ficheiro será de 3 MB.4) Unha vez subida toda a documentación o sistema xerará unha instancia na que se incluirán a enumeración e a denominación dos documentos adxuntos ao formulario de presentación, seguido da pegada dixital (hash) de cada un deles.5) Para formalizar a acreditación dos méritos achegados as persoas interesadas deberán presentar, preferentemente por medios electrónicos, a instancia xerada a través do formulario normalizado, dispoñible na Sede electrónica da Deputación de Pontevedra (https://sede.depo. gal), ou opcionalmente, de xeito presencial, en calquera dos lugares e rexistros establecidos na normativa reguladora do procedemento administrativo común. Para a presentación das solicitudes a través do rexistro electrónico a Sede electrónica da Deputación de Pontevedra admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal), e os certificados electrónicos (incluído o DNIe). 6) O prazo para presentar as solicitudes será de 10 días hábiles, contados a partir do día seguinte ao da publicación dos resultados definitivos da fase de oposición que se publicará no BOPPO, na Sede electrónica e no taboleiro de anuncios da Deputación, de conformidade co establecido no artigo 45 da LPACAP.1) Nesta fase do procedemento comprobaranse e cualificaranse os méritos alegados e xustificados documentalmente polas persoas aspirantes con referencia á data de finalización do prazo de presentación dos méritos. A suma das puntuacións obtidas no concurso non poderá superar o 40 % da suma de puntuacións totais do proceso selectivo e os títulos necesarios para acceder a outro superior non se computarán cando estes xa se valorasen.2) Para estes efectos valoraranse os méritos específicos adecuados ás características da praza convocada, segundo a seguinte: a) Por servizos prestados na Deputación Provincial de Pontevedra en prazas ou postos de traballo de igual ou similar categoría, grupo de clasificación e contido profesional ao convocado: 1,30 puntos por ano de servizo ou fracción superior a seis meses, ata un máximo de 8 puntos. b) Por servizos prestados en calquera Administración pública, en prazas ou postos de traballo de igual categoría, grupo de clasificación e contido profesional ao convocado: 1,15 puntos por ano de servizo ou fracción superior a seis meses, ata un máximo de 8 puntos. A experiencia profesional na Administración pública deberá acreditarse mediante unha certificación, expedida pola Administración pública na que prestou servizos, na que se fagan constar a praza ou o posto de traballo que desempeñou, as tarefas realizadas e o cómputo total de días, meses ou anos traballados. Non se terán en conta as fotocopias de contratos de traballo nin a vida laboral expedida pola Tesourería Xeral da Seguridade Social. Enténdese por servizos prestados na Administración pública os que derivan dunha contratación laboral, da condición de persoal funcionario de carreira ou interino en calquera das súas modalidades. En calquera caso, só se terá en conta a experiencia directamente relacionada coa praza ofertada. a) Por ser beneficiaria ou beneficiario dunha bolsa remunerada de práctica laboral da Deputación de Pontevedra ou de calquera outra entidade do sector público cunha duración superior a seis meses: 0,50 puntos b) Título de doutora ou doutor expedido segundo as normas contidas no Real decreto 1002/2010, de 5 de agosto, sobre expedición de títulos universitarios oficiais, directamente relacionado coa praza convocada: 4,50 puntos c) Segundo título de licenciatura ou grao directamente relacionado coa praza convocada: 3,00 puntos d) Título de máster universitario directamente relacionado coa praza convocada: 2,50 puntos e) Título de licenciatura directamente relacionado coa praza convocada: 2,00 puntos f) Título de grao directamente relacionado coa praza convocada: 1,50 puntos g) Segundo título de diplomatura directamente relacionado coa praza convocada: 1,00 punto h) Certificados de competencias dixitais: 0,30 puntos Só se valorarán os títulos académicos distintos do esixido para o acceso. A valoración dun título superior exclúe a do inferior, como é o caso de diplomatura e licenciatura, ou de diplomatura e grao. Así mesmo, neste apartado só se terán en conta os títulos académicos directamente relacionados coa praza convocada. a) De máis de 150 horas de duración: 0,70 puntos por curso b) De entre 100 e 150 horas de duración: 0,60 puntos por curso c) De entre 60 e 99 horas de duración: 0,50 puntos por curso d) De entre 30 e 59 horas de duración: 0,40 puntos por curso e) De entre 10 e 29 horas de duración: 0,30 puntos por curso Neste apartado computarase a asistencia a cursos de formación e perfeccionamento organizados por centros oficiais dependentes da Administración do Estado, da Comunidade Autónoma e da Administración local, universidades, colexios oficiais ou escolas de Administración pública directamente relacionados coa praza ou posto ao que se opta (incluídos os organizados polos sindicatos no marco do Acordo nacional de formación continua). Os cursos de Novas Tecnoloxías unicamente serán valorados, se procede, cando fosen impartidos nos últimos 10 anos, contados desde a data de finalización do prazo de presentación de solicitudes. Nos cursos de Linguaxe Administrativa, no caso de acreditar máis dun curso só se valorará o de nivel superior. Non se terán en conta os certificados ou diplomas nos que non se especifique a duración do curso en número de horas. Non se computarán os cursos cunha duración inferior a 10 horas.3) O tribunal cualificador poderá requirirlles ás persoas aspirantes que acrediten a verificación dos extremos recollidos na documentación presentada, así como cantas precisións estimen oportunas.4) A cualificación dos méritos na fase de concurso será posterior á fase da oposición e as puntuacións outorgadas publicaranse na Sede electrónica e no taboleiro de anuncios da Deputación de Pontevedra.5) A presentación dos méritos realizarase a través do seu modelo normalizado, segundo o previsto na base décimo oitava.6) Unicamente serán obxecto de valoración os méritos das persoas que superasen a fase de oposición.7) Cada mérito alegado deberá ter incorporado o seu documento acreditativo e dixitalizado.8) O Servizo de Recursos Humanos entregaralle a documentación achegada polas persoas aspirantes ao tribunal cualificador para a súa valoración conforme o baremo recollido nestas bases. O resultado publicarase na Sede electrónica e no taboleiro de anuncios da Deputación Provincial.9) As persoas interesadas poderán formular alegacións ante o tribunal seleccionador no prazo de 10 días hábiles, contados a partir do día seguinte ao da publicación das puntuacións outorgadas na fase de concurso na Sede electrónica e no taboleiro de anuncios.10) A puntuación obtida na fase de concurso non terá carácter eliminatorio nin se terá en conta para superar os exercicios da fase de oposición. Se algunha das aspirantes non puidese completar o proceso selectivo a causa dun embarazo de risco ou parto, ambos os dous casos debidamente acreditados, a súa situación quedará condicionada á finalización do proceso e á superación das fases que quedasen aprazadas, que non se poderán demorar tanto que se menoscabe o dereito do resto das persoas aspirantes a unha resolución do proceso axustada a tempos razoables, o que deberá ser valorado polo tribunal; en todo caso, a realización das probas terá lugar antes da publicación da lista de aspirantes que superasen o proceso selectivo.1) Á cualificación obtida polas persoas aspirantes, resultante da suma das puntuacións outorgadas nos distintos exercicios obrigatorios e eliminatorios, sumaráselle a que corresponda aos exercicios obrigatorios non eliminatorios e aos voluntarios realizados e, no seu caso, a puntuación obtida na fase de concurso, acadándose así a puntuación final.2) Unha vez determinada a cualificación final das persoas aspirantes o tribunal fará pública a relación de aprobadas por orde de puntuación na Sede electrónica e no taboleiro de anuncios da institución provincial.3) O tribunal non poderá, en ningún caso, aprobar nin declarar que superou as probas selectivas un número superior de persoas aspirantes ao de prazas ou postos convocados en cada proceso selectivo. Calquera proposta de persoas aprobadas que contraveña o establecido anteriormente será nula de pleno dereito.4) Non obstante, o tribunal, ao cualificar cada un dos exercicios, non terá en conta a limitación anterior, que só se considerará ao formularlle ao deputado delegado a proposta coa relación de persoas aprobadas, na que só se incluirán aquelas opositoras e opositores que obtivesen a maior puntuación total final, que nunca poderán superar o número de prazas ou postos convocados en cada proceso selectivo.5) No suposto de empate nas puntuacións totais finais entre dúas ou máis persoas aspirantes este resolverase tendo en conta a maior puntuación obtida no primeiro exercicio e, se isto non fose suficiente, a puntuación obtida nos sucesivos exercicios ata que o empate se resolva. De persistir, resolverase por sorteo.6) Todo isto sen prexuízo do disposto no Decreto lexislativo 2/2015, de 12 de febreiro, polo que se aproba o Texto refundido das disposicións legais da Comunidade Autónoma de Galicia en materia de igualdade.1) A relación de persoas aprobadas, publicada na Sede electrónica e no taboleiro de anuncios da institución provincial, conterá unha advertencia na que se lles recordará a estas que deberán presentar a documentación sinalada nas bases para xustificar que compren os requisitos esixidos para ingresar na función pública local e accederen á praza convocada.2) As persoas aspirantes propostas achegarán, dentro do prazo de 20 días naturais, contados desde a publicación da relación de persoas aprobadas, no servizo de Recursos Humanos e Formación da Deputación Provincial, os documentos acreditativos de capacidade e mais os requisitos esixidos na convocatoria: a) Certificación de nacemento expedida no Rexistro civil correspondente b) Fotocopia debidamente compulsada do título académico esixido para o ingreso c) Certificado médico, sen prexuízo dun posterior recoñecemento d) Declaración xurada de non estar separadas do servizo das administracións públicas nin incorrer nalgunha das causas de incapacidade ou incompatibilidade determinadas na lexislación vixente e) Número da Seguridade Social f) Certificado do número de conta bancaria g) Documentación xustificativa daqueles outros requisitos esixidos para o ingreso nas bases específicas de cada proceso selectivo h) Certificado de non estar inscritas no rexistro de delincuentes sexuais, no caso de tomar posesión en cargos adscritos ao Centro Príncipe Felipe 3) Ante a imposibilidade, debidamente xustificada, de presentar os documentos sinalados, as persoas aspirantes poderán acreditar que reúnen as condicións esixidas mediante calquera outro medio de proba admitido en dereito.4) Quen non presentase a documentación sinalada anteriormente dentro do prazo fixado, salvo causa de forza maior, non poderá ser nomeada funcionaria ou funcionario de carreira, ou de selo caso laboral fixo, nin tampouco se do exame da documentación se deducise que carece dalgún requisito.1) Concluído o proceso selectivo as persoas aprobadas, cun número que non poderá exceder en ningún caso o das prazas convocadas, serán nomeadas funcionarias ou funcionarios de carreira, polo deputado delegado, unha vez que xustifiquen documentalmente o cumprimento dos requisitos previstos nestas bases para o ingreso.2) A proposta do tribunal cualificador terá carácter vinculante para a Presidencia, que ordenará a publicación dos nomeamentos no BOPPO, sen prexuízo da súa toma de posesión, unha vez que se practique a notificación persoal de nomeamento.3) A toma de posesión efectuarase dentro do prazo máximo de 1 mes a partir da publicación do nomeamento; de non facer nin existir causa xustificada, que deberá ser alegada e aceptada, as persoas nomeadas quedarán na situación de cesantes.4) Os postos de traballo vacantes que se van cubrir como consecuencia destes procesos selectivos adxudicaranse de acordo coas peticións das persoas interesadas segundo a orde de puntuación obtida no proceso selectivo. De ser necesario, confeccionarase unha relación ou bolsa segundo o previsto nas normas que as regulen no momento da súa creación. As bases xerais e específicas desta convocatoria vinculan a Administración provincial, os tribunais cualificadores e as persoas aspirantes que participen nos procesos selectivos convocados. Os tribunais de cada proceso selectivo quedan facultados para interpretar as bases da convocatoria e para resolver cantas dúbidas e incidencias presente a súa aplicación. Ademais, poderán adoptar os acordos necesarios procurando a boa orde e o bo desenvolvemento do proceso selectivo. Os procesos selectivos regularanse polo disposto nas bases xerais e específicas da convocatoria e, no que non estea previsto nelas, polo Real decreto lexislativo 5/2015, de 30 de outubro, no que se aproba o Texto refundido da Lei do estatuto básico do empregado público; pola Lei 2/2015, de 29 de abril, que aproba a Lei do emprego público de Galicia; polo Real decreto lexislativo 781/1986, de 18 de abril, no que se aproba o Texto refundido das disposicións legais vixente en materia de réxime local (artigos do 134 ao 137); polo Real decreto 896/1991, de 7 de xuño, sobre o procedemento de selección na Administración local; polo Decreto 95/1991, de 20 de marzo, no que se aproba o Regulamento de selección de persoal da Administración da Comunidade Autónoma de Galicia; e polo Real decreto 364/95, no que se aproba o Regulamento xeral de ingreso do persoal ao servizo da Administración do Estado. As bases xerais e específicas da convocatoria e cantos actos administrativos deriven delas e das actuacións dos tribunais poderán ser impugnados nos casos e na forma establecidos pola LPACAP e a Lei 29/1998, de 13 de xullo, reguladora da xurisdición contencioso-administrativa. A Administración provincial tamén poderá, no seu caso, revisar as resolucións dos tribunais segundo o previsto na LPACAP. Convócase unha praza de técnica/o de Deportes, integrada no grupo A2 da escala de Administración especial, subescala técnica, clase media e dotada coas retribucións básicas correspondentes ao seu grupo de titulación e as complementarias asignadas ao posto de traballo ao que se adscriba a praza. Establécese o sistema de concurso-oposición libre. Ademais das condicións sinaladas na base cuarta das xerais as persoas aspirantes deberán posuír o título de licenciatura, grao ou diplomatura en Ciencias da Educación e do Deporte ou equivalente, ou estar en condicións de obtelo o día en que remate o prazo de presentación de instancias. PRIMEIRO EXERCICIO, de carácter obrigatorio e eliminatorio. Consistirá en contestar por escrito un test de 80 preguntas con catro respostas alternativas propostas polo tribunal e correspondentes ao contido do programa. O tempo de realización deste exercicio será de 80 minutos. SEGUNDO EXERCICIO, de carácter obrigatorio e eliminatorio. Consistirá en desenvolver por escrito dous temas, a elixir entre tres extraídos ao chou polo tribunal, un de cada unha das partes específicas do programa, durante un período máximo de tres horas. Posteriormente, as persoas aspirantes serán convocadas polo tribunal para proceder á súa lectura pública, que levará a cabo a súa autora ou autor ou, se non fose posible, a persoa que designen ou un membro do tribunal. TERCEIRO EXERCICIO, de carácter obrigatorio e eliminatorio. Consistirá na resolución dun suposto práctico relacionado coas materias específicas contidas no programa nun tempo máximo de tres horas. Posteriormente, e no caso de ser preciso, as persoas aspirantes serán convocadas polo tribunal para proceder á súa lectura pública, que levará a cabo a súa autora ou autor ou, se non fose posible, a persoa que designe ou un membro do tribunal. CUARTO EXERCICIO, de carácter obrigatorio e non eliminatorio. Consistirá na tradución directa ao idioma galego, sen axuda do dicionario, dun texto en castelán elixido polo tribunal.1.—A Constitución española de 1978. Principios xerais. Dereitos e deberes fundamentais dos españois.2.—Organización territorial do Estado: principios constitucionais. A Administración local. As comunidades autónomas. Os estatutos de autonomía: o seu significado. Elaboración. Contido. Reforma.3.—A Administración pública no ordenamento español. Concepto e acepcións. Elementos. Regulación. Tratamento constitucional. Personalidade xurídica da Administración pública. Clases de administracións públicas. Principios de actuación na Administración pública: consideracións previas. Enumeración e exame de cada un.4.—Sometemento da Administración pública á lei e ao dereito. Fontes de dereito público. O regulamento: concepto, fundamento e clases. Outras fontes de dereito administrativo: hábito, práctica administrativa, principios xerais do dereito, tratados internacionais e xurisprudencia 5.—O acto administrativo: concepto, clases e elementos. O procedemento administrativo: fases do procedemento.6.—O réxime local español. Concepto de Administración local. Evolución. Principios constitucionais. Regulación legal.7.—A provincia. Antecedentes, conceptos e caracteres. A organización provincial. Competencias 8.—O municipio. Concepto. Elementos esenciais. A organización municipal. Competencias.9.—A función pública local. Clases de persoal. A organización da función pública local. Adquisición e perda da condición de persoal funcionario. Situacións.10.—Dereitos e deberes do persoal funcionario público. Dereitos económicos. Réxime disciplinario 11.—O orzamento das entidades locais: concepto, contido, anexos, estrutura orzamentaria, formación e aprobación, entrada en vigor, exercicio orzamentario, liquidación e modificacións orzamentarias.12.—Prevención de riscos laborais. Dereitos e obrigas. Protección de datos. Principios e dereitos da persoa. Igualdade. Principios reitores.1.—Marco xurídico do deporte da Unión Europea. O Libro Branco do Deporte.2.—O Movemento Olímpico. A Carta Olímpica.3.—O Comité Olímpico Internacional.4.—O Comité Olímpico e Paralímpico Español.5.—O deporte en España. Marco xurídico ao longo da súa historia. Estrutura e organización.6.—Lei 10/1990, del 15 de outubro, do deporte.7.—O Consello Superior de Deportes. Marco xurídico. Natureza e estrutura organizativa.8.—As asociacións deportivas no ámbito estatal.9.—As federacións deportivas españolas. Réxime xurídico e as súas funcións. Estatutos e os seus órganos de goberno.10.—Normativa estatal dos deportistas de alto nivel e alto rendemento.11.—Deporte profesional en España. As Ligas profesionais. As sociedades anónimas deportivas.12.—As titulacións no ámbito da Educación Física e o Deporte. As ensinanzas deportivas de réxime especial. Finalidade, obxectivos e principios das ensinanzas deportivas.13.—Plan director do deporte inclusivo. Liñas estratéxicas e propostas de actuación da Mesa de Deporte Inclusivo.14.—Lei 3/2012, del 2 de abril, do deporte de Galicia.15.—O deporte na Comunidade Autónoma de Galicia. Actividade deportiva e actividade física. Competicións e eventos deportivos.16.—A Secretaría Xeral para o Deporte na Comunidade Autónoma Galega. Funcións e estrutura. Servizos periféricos e Escola Galega do Deporte.1.—As entidades deportivas no ámbito autonómico.2.—As federación deportivas galegas. Concepto, réxime xurídico e funcións.3.—Normativa do deporte de alto nivel, de alto rendemento e de rendemento deportivo de base de Galicia.4.—O deporte de alto nivel na provincia de Pontevedra. Normativa. Obxecto e categorías.5.—As instalacións deportivas na Comunidade Autónoma Galega. Rexistro, Plan xeral de instalacións e equipamento. Requisitos e uso das instalacións. Instalacións deportivas da Deputación de Pontevedra.6.—Deporte en idade escolar. Marco xurídico e competencias. Liñas de actuación deportiva para o deporte en idade escolar da Deputación de Pontevedra.7.—O Comité Galego de Xustiza Deportiva. Organización e funcionamento. Regulamento do comité Galego de Xustiza.8.—Tribunal administrativo do Deporte. Composición, organización e funcións.9.—As subvencións públicas. Concepto e principios. Marco xurídico estatal e autonómico. Ámbito de aplicación.10.—Lei 38/2003 xeral de subvencións: Procedementos de concesión de subvencións.11.—Lei 38/2003 xeral de subvencións: Procedemento de xestión e xustificación. Procedemento de xestión orzamentaria.12.—Lei 38/2003 xeral de subvencións: Reintegro e control financeiro das subvencións.13.—As subvencións públicas. Ordenanza xeral de subvencións da Deputación de Pontevedra.14.—As subvencións públicas. Plan Estratéxico de subvencións. Elaboración e contido. Plan estratéxico de deportes da Deputación de Pontevedra.15.—As subvencións da Deputación de Pontevedra. Obxectivos, beneficiarios/beneficiarias e procedementos.16.—Fomento da actividade física e do deporte por parte das administracións públicas. Liñas de actuación e programas para o fomento da actividade física e do deporte da Deputación de Pontevedra.1.—Organización de eventos, sistemas e modelos de organización. Avaliación de impactos, incidencia e retorno. Normativa para a súa celebración en Galicia. Permisos e autorizacións.2.—Patrocinio deportivo e mecenado. Concepto de patrocinio. Desenvolvemento e estratexias no ámbito deportivo da Deputación de Pontevedra.3.—Lei 9/2017 de contratos do sector público: Tipos de contratos. Contratos de servizos. A contratación de servizos deportivos.4.—Tipos de xestión pública en materia deportiva. Xestión directa e indirecta. Xestión no ámbito deportivo na Deputación de Pontevedra.5.—Lei de protección da saúde das e dos deportistas e loita contra a dopaxe na actividade deportiva. Competencias estatais e autonómicas. A Axencia Española de Protección da Saúde no Deporte.6.—Os axentes da actividade deportiva. Deportistas, técnicos/técnicas, adestradores/adestradoras, árbitros e outros axentes da actividade física e deportiva.7.—Actividade física e deporte no marco dos obxectivos de desenvolvemento sostible e Axenda 2030. Accións desde a Deputación de Pontevedra aos obxectivos de desenvolvemento sostible e a Axenda 2030.8.—Carta Internacional da Educación Física, a Actividade Física e o Deporte. Preámbulo e artigos.9.—Deporte na Unión Europea. Programa Erasmus +. 10.—Deporte e muller na Unión europea. Carta Europea para a Igualdade. Liñas de actuación no ámbito da Unión.11.—Deporte e muller no Estado español. Liñas de actuación no ámbito estatal, autonómico e provincial.12.—Lei de espectáculos de Galicia. Disposicións xerais. Competencias autonómicas e locais.13.—Lei de espectáculos de Galicia. Organización e desenvolvemento dos espectáculos públicos e actividades recreativas.14.—Deporte no medio natural. Deporte e turismo. Organización e liñas de actuación da Deputación de Pontevedra no ámbito de turismo activo.15.—Normativa sobre instalacións deportivas e para o ocio “NIDE”. 16.—Deporte e sociedade. O deporte como ferramenta de inclusión. Concepto de deporte e os valores deportivos. Asinado dixitalmente na marxe